Esityksessä ehdotetaan maksuliikenteen estoja koskevaa sääntelyä, joka olisi sekä juridisesti että käytännössä toteuttamiskelpoinen ratkaisu yksinoikeusjärjestelmämme ulkopuolelle suuntautuvan pelaamisen rajoittamiseksi. Hankkeessa on asettamispäätöksen mukaisesti hyödynnetty sisäministeriössä tehtyä esiselvitystä rahapelilainsäädännön kehittämistarpeista (Sisäministeriön julkaisuja 2019:25).
Maksuliikenne-estot toteutettaisiin siten, että Poliisihallitus pitäisi yllä luetteloa niistä rahapeliyhtiöistä, jotka arpajaislain vastaisesti markkinoivat rahapelejä Manner-Suomeen. Maksupalveluntarjoajien olisi estettävä pelaajan ja luettelossa olevan rahapeliyhtiön välinen maksuliikenne. Käytännössä se koskisi pelaajien rahapeliyhtiöön siirtämiä varoja sekä pelaajille maksettavia voittoja.
Rahapelilainsäädäntöä koskeva esiselvitys